OpenLLM-France/wikimedia huggingface dataset:
# Mariano Ferrer Ruiz

Mariano Ferrer Ruiz (Sant Sebastià, 11 de setembre de 1939 - 14 de juliol de 2019) va ser un periodista i locutor de ràdio basc. Va ser un dels fundadors i directors del diari Egin.
Des dels anys 70 va esdevenir un referent periodístic al País Basc i un respectat comentarista polític. Entre 1971 i 1977 va ser subdirector de Radio Popular de San Sebastián i el 1977 va ser el primer director del diari Egin.
Destaca en la seva activitat periodística un alt grau d'independència política, encara que els seus crítics el consideraven escorat cap a l'esquerra abertzale. Tot i això va ser molt crític amb aquest moviment polític i especialment amb l'activitat d'ETA.
Va destacar per la seva activitat com a portaveu de la Plataforma 18/98+ contra el polèmic Sumari 18/98 que l'Audiència Nacional va instruir contra diverses institucions del País Basc, a les que acusava de simpatitzar amb l'activitat d'ETA. També va ser un dels entrevistats en el documental La pelota basca de Julio Medem (2003).
Després de la seva jubilació va publicar dos llibres: Derechos, libertades y razón de Estado (1996-2005) (2005), sobre els processos judicials contra l'esquerra abertzale i una recopilació d'articles d'opinió titulada Mariano Ferrer, lo que dije y digo (2011). El 2017 va ser guardonat amb el premi Periodista Basc.

## Referències

* 1 2 SL, TAI GABE DIGITALA. «Fallece el periodista Mariano Ferrer tras una comprometida trayectoria profesional» (en castellà), 14-07-2019. [Consulta: 15 juliol 2019].
* 1 2 «Muere el periodista Mariano Ferrer» (en castellà). [Consulta: 15 juliol 2019].
* ↑ «Mariano Ferrer y Ane Irazabal hablan sobre el periodismo» (en castellà). [Consulta: 15 juliol 2019].
# Kóixkino (Tula)

* Per a altres significats, vegeu «Kóixkino».
Kóixkino (en rus: Кошкино) és un poble de l'óblast de Tula, a Rússia, segons el cens del 2010 tenia 123 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Obsxak

L'obsxak (en rus: общак) és un terme utilitzat pel crim organitzat rus que es refereix a un fons o caixa comuna destinada a l'assistència i ajuda material als membres d'una comunitat criminal, així com de les seves activitats. L'origen del terme, que deriva de l'adjectiu rus compartit o comú (obshchii), es troba en les comunitats criminals de les presons russes en l'era soviètica. L'obsxak acostuma a estar gestionat per una autoritat o cap criminal (vor v zakone), i es nodreix dels beneficis de l'activitat criminal i les aportacions dels grups que en participen.

## Referències

* ↑ Albalat, J. «Cau la banda que gestionava la caixa comuna de la màfia russa». El Periódico, 16-06-2010 [Consulta: 12 juny 2020].
* 1 2 Galeotti, Mark. Russian and Post-Soviet Organized Crime. Routledge, 2017. ISBN 9781351550352.
* ↑ Slade, Gavin «Obshchak (Russia)». Global Informality Project. UCL School of Slavonic and East European Studies..
# Mama Qadeer

Abdul Qadeer Baloch, més conegut com Mama Qadeer, és un activista pels drets humans pakistanesa de la regió de Balutxistan.

## Activitat

L'any 2013 Qadeer va viatjar més de 2.000 quilòmetres des de Balutxistan fins a Islamabad juntament amb altres homes i dones balutxis per a protestar contra la desaparició de membres del seu grup ètnic. El seu propi fill, Jaleel Reki Baloch, havia estat trobat mort el 2012.
El març de 2015, a Qadeer se li va prohibir sortir del país des de l'aeroport de Karachi. Viatjava a Nova York per a participar en una conferència de drets humans per destacar la difícil situació delpoble balutxi.
El 9 d'abril de 2015, quan tenia previst fer una xerrada titulada «Unsilencing Balochistan» en un esdeveniment a la Universitat de Lahore, l'acte va ser cancel·lat a darrera hora per l'administració citant una ordre governamental com a motiu de la suspensió L'incident va anar seguit per protestes dels estudiants i del professorat contra la «censura acadèmica». Després de la cancel·lació, es va celebrar un esdeveniment amb el nom d'«Unsilencing Balochistan Take 2: In Conversation with Mama Qadeer, Farzana Baloch and Mir Mohammad Ali Talpur» al districte T2F de Karachi.
Més endavant, el setembre de 2015, Qadeer va poder sortir del Pakistan. Va visitar l'Índia el 2018. En una entrevista amb el canal de notícies indi Network 18 va demanar al govern indi que els proporcionés «armes, per a poder matar els seus enemics».

## Referències

* ↑ Hamid Mir. «72-year-old Mama Qadeer Baloch breaks record of Gandhi after 84 years». The News, 25-02-2014. [Consulta: 25 abril 2015].
* ↑ «Silencing the Lone Voice on Balochistan's Missing Persons». The Diplomat, 06-04-2015. [Consulta: 25 abril 2015].
* ↑ «Mama Qadeer barred from foreign travels». The News, 06-03-2015. [Consulta: 25 abril 2015].
* ↑ «LUMS under pressure». DAWN, 11-04-2015. [Consulta: 25 abril 2015].
* ↑ «Lums students protest 'academic censorship'». DAWN, 10-04-2015. [Consulta: 25 abril 2015].
* ↑ «Director T2F Sabeen Mahmud shot dead in Karachi». DAWN, 24-04-2015. [Consulta: 25 abril 2015].
* ↑ «Mama Qadeer request for weapons from India». YouTube. [Consulta: 19 abril 2018].

## Vegeu també

* Conflicte del Balutxistan
# Kharílaos Vassilakos

Kharílaos Vassilakos (en grec Χαρίλαος Βασιλάκος, El Pireu, 1875 - 1 de desembre de 1964) va ser un atleta grec i el primer home a guanyar una marató. També guanyà la medalla de plata en la marató dels Jocs Olímpics d'Atenes.
El 22 de març de 1896 Grècia organitzà els primers Jocs panhel·lènics de l'era moderna. El principal objectiu d'aquests jocs era formar l'equip grec que prendria part als Jocs Olímpics que s'havien de disputar el mateix any. La major part dels participants eren joves procedents de l'exèrcit seleccionats per les seves qualitats atlètiques. Vassilakos, que s'havia criat en un poble de muntanya a la península de Mani, ja tenia una bona reputació com a corredor de llarga distància i guanyà la marató amb un temps de 3 hores i 18 minuts.
Vassilakos va ser un dels disset atletes que va prendre part en la marató olímpica del 10 d'abril de 1896, en què finalitzà en segona posició, rere Spirídon Luïs, amb un temps de 3 hores 6 minuts i 3 segons, i en què sols 9 atletes acabaren la cursa. Ambdues curses es van disputar sobre una distància de 40 quilòmetres, ja que la distància dels 42,195 quilòmetres no es va establir fins més tard.
Estudià dret i treballà com a agent de duanes pel ministeri d'economia a Atenes, ciutat on morí el 1964.

## Referències

* 1 2 3 «'Επεστρεψε' Στον Μαραθωνα Ο Χαριλαοσ Βασιλακοσ». elzoni.gr, 03-05-2013. Arxivat de l'original el 23 abril 2015. [Consulta: 22 abril 2015].
* ↑ David Martin. «Marathon running as a social and athletic phenomenon: historical and current trends». A: Dan Tunstall Pedoe. Marathon Medicine. Londres: Royal Society of Medicine Press, 2000, p. 31. ISBN 9781853154607 [Consulta: 10 maig 2010].
* ↑ Burton Holmes. The Burton Holmes Lectures: The Olympian games in Athens. Grecian journeys. The wonders of Thessaly. Nova York: McClure, Phillips & Co., 1905, p. 69. ISBN 9781276985949 [Consulta: 25 abril 2015]. (Digital compilation from original title: The Burton Holmes Lectures (Volume 3): With Illustrations from Photographs by the Author, Year:1901, ISBN 9781151940469, 6 novembre 2008, Universitat de Michigan)
* ↑ «1896, Marathon Runners, Burton Holmes». Getty Images. Arxivat de l'original el 19 juny 2012. [Consulta: 10 maig 2015].
* ↑ Richard Benyo; Joe Henderson Running Encyclopedia. Human Kinetics, 2002, p. 250. ISBN 9780736037341 [Consulta: 20 abril 2015].
* 1 2 3 David E. Martin; Roger W.H. Gynn The Olympic Marathon. Human Kinetics, 2000, p. 9–23. ISBN 9780880119696 [Consulta: 20 abril 2015].
* ↑ «Χαρίλαος Βασιλάκος: Ο 2ος 'άγνωστος' Ολυμπιονίκης στο Μαραθώνιο του 1896». protinews.gr, 06-09-2014. Arxivat de l'original el 25 d’abril 2015. [Consulta: 25 abril 2015].
# Louis Pijourlet

Louis Pijourlet (Allevard, Alvèrnia-Roine-Alps, 17 d'octubre de 1995) és un ciclista francès. Combina la carretera amb el ciclisme en pista
El seu fermà Jules també s'ha dedicat al ciclisme de competició.

## Palmarès en ruta

* 2017
** 1r al Tour Nivernais Morvan
** 1r al Tour del Pays de Gex-Valserine
* 2018
** Vencedor d'una etapa a la Volta al Marroc

## Palmarès en pista

* 2017
** Campió d'Europa en Persecució per equips (amb Corentin Ermenault, Florian Maitre i Benjamin Thomas)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Manuel Torres Martínez

Manuel Torres Martínez (Marín (Pontevedra), 17 de juny de 1901 - ibídem, 10 de maig de 1995) fou un mestre i pintor gallec. Va col·laborar amb la revista Blanco y Negro entre 1929 i 1934, i el 1990 va rebre la Medalla Castelao.

## Referències

* ↑ Catàleg Del Concello de Vigo i Concellería de Cultura, Artistas Galegos nas col·leccions de prensa espanyola 1893-1936, pàg. 42-43 (Dep.Leg. VG. 930-97)
# Memcached

Memcached és un sistema distribuït de propòsit general per a cache basat en memòria, dissenyat per Danga Interactive i que és molt usat en l'actualitat per múltiples llocs web.
Memcached és emprat per a l'emmagatzematge en caché de dades o objectes en la memòria RAM, reduint així les necessitats d'accés a un origen de dades extern (com una base de dades o una API). Memcached té versions per a Linux, Windows i MacOS i es distribueix sota llicència de programari lliure permissiva
El seu funcionament es basa en una taula hash distribuïda al llarg de diversos equips. Conforme aquesta es va omplint, les dades que més temps duen sense ser utilitzats s'esborren per a donar espai als nous. Normalment, les aplicacions comproven primer si poden accedir a les dades a través de Memcached abans de recórrer a un magatzem de dades més lent, com pot ser una base de dades.

## Distribucions comercials amb suport

* Couchbase Server (originalment Membase) Arxivat 2011-09-06 a Wayback Machine. ofereix un "bucket type" memcached (per lliure ús, subscripció de suport disponible)
* GigaSpaces Java basat en Memcached Arxivat 2011-09-06 a Wayback Machine. (Edició gratuïta de la comunitat, la tolerància a fallades)
# Obermosel-Zeitung

Obermosel-Zeitung fou un diari luxemburguès nascut el 2 de juliol de 1881 fins a la seva fusió l'abril de 1948 amb el diari Lëtzebuerger Journal. Es publicà en alemany.

## Referències

* ↑ «Bulletin d'Information nº 12» (PDF) (en francès) p. 24 i 30. Gran-Duché de Luxembourg, 1948. [Consulta: 20 agost 2015].
# Kòkako de l'illa del Sud

El kòkako de l'illa del Sud (Callaeas cinereus) és una espècie d'ocell de la família dels cal·leids (Callaeidae).

## Hàbitat i distribució

Habita els boscos de l'illa del Sud, a Nova Zelanda.

## Referències

* ↑ «Kòkako de l'illa del Sud». Cercaterm. TERMCAT, Centre de Terminologia. Rev. 20/02/2021(català)
# Mama Said

«Mama Said» és el quinzè senzill de la banda estatunidenca Metallica, el tercer extret de l'àlbum d'estudi, Load, llançat el 25 de novembre de 1996.
Aquesta cançó destaca en el seu repertori predominantment dur per barrejar elements de country, blues i rock dur. Les lletres presenten un home que intenta aprendre a buscar el seu estil de vida lluny de la seva mare. Fou composta per Hetfield sobre ell mateix i la seva complicada relació amb la seva mare, que formava part de la religió Ciència Cristiana. Segons aquesta doctrina, tenien prohibit l'ús de medicines per curar malalties, i la seva mare va morir de càncer que ell tenia 16 anys. La versió demo de la cançó es coneixia amb el títol de "Mama Said (The Story So Far)".
«Mama Said» mai ha format part del repertori dels directes de Metallica, tanmateix, Hetfield ha interpretat la cançó en viu en determinades ocasions, només amb una guitarra acústica i sense la companyia de cap altre instrument.
El videoclip fou dirigit per Anton Corbijn i està protagonitzat pel mateix Hetfield, bàsicament assegut a la part darrera d'un cotxe tocant la cançó amb una guitarra acústica, i pel vidre posterior s'entreveu que surt d'una ciutat anant per una autopista del desert estatunidenc. Al final es descobreix que realment és un estudi de gravació i només hi ha la part posterior d'un cotxe totalment estàtic, amb un projector al fons.
# Kvarken

Kvarken (ortografia alternativa Quark, en suec Kvarken, en finès Merenkurkku «gola del mar»; o Kvarken del Nord, en contraposició a Kvarken del sud) és l'estreta regió al golf de Bòtnia que separa la Badia de Botnia (la part interior del golf) del Mar de Bòtnia. La distància de la costa sueca a la costa finesa és d'uns 80 km, mentre que la distància entre les illes ultraperifèriques és de només 25 km. La profunditat de l'aigua a la regió Kvarken és només de 25 metres. La regió també té una inusual taxa d'augment de la terra, al voltant d'1 cm l'any.
Al costat finlandès de Kvarken hi ha l'arxipèlag del mateix nom. La majoria de les petites illes estan habitades. L'arxipèlag és menor en el costat suec de la regió, i les illes tenen les costes molt més escarpades. La regió de Kvarken va ser històricament important també, perquè el correu s'enviava a través de Kvarken quan el mar estava completament congelat entre la costa sueca i la finlandesa. Aquesta via de correu es va utilitzar sovint durant el període de la dominació sueca.
En el grup d'illes del "centre" de la regió de Kvarken –en suec anomenat Valsörarna, en finès Valassaaret– hi ha un far de 36 m d'alçada dissenyat per Henry Lepaute, on van treballar Gustave Eiffel a l'oficina d'enginyeria. La similitud estructural entre el far (construït el 1885) i la Torre Eiffel (construït el 1889) és prou evident. El far està automatitzat, com la majoria dels fars a Finlàndia.
# Louis Proost

Louis Proost (Halle, Brabant Flamenc, 7 d'abril de 1935 - Lier 3 de febrer de 2009) va ser un ciclista belga que fou professional entre 1958 i 1967.
Durant la seva carrera com a professional aconseguí 61 victòries, destacant per damunt de la resta una etapa al Tour de França de 1960 i una altra al Giro d'Itàlia de 1961. Amb anterioritat, encara en categoria amateur, havia aconseguit el Campionat del món, a Waregem, el 1957.

## Palmarès

* 1954
** Vencedor d'una etapa a la Volta a Bèlgica amateur
* 1957
** Campió del món en ruta amateur
* 1958
** 1r al Critèrium de Brasschaat
** 1r a St.Niklaas-Waas
** 1r a Rummen
** 1r a Zwijndrecht
** 1r a la Brussel·les-Ingooigem
* 1959
** Campió de Bèlgica interclubs
** 1r de la Brustem-Remouchamps-Brustem
** 1r a Boulogne sur Mer
** 1r a Oostende
** 1r a Kapellen-Glabbeek
** 1r a Turnhout-Oost
** 1r a Rijkevorsel
* 1960
** Campió de Bèlgica interclubs
** 1r de la Roubaix-Cassel-Roubaix
** 1r de la Brussel·les-Charleroi-Brussel·les
** 1r a Ekeren
** 1r a Wuustwezel
** Vencedor d'una etapa al Tour de França
* 1961
** Campió de Bèlgica interclubs
** Campió provincial interclubs
** 1r a Waasmunster
** 1r a Melle
** 1r a Borgerhout
** Vencedor d'una etapa al Giro d'Itàlia
** Vencedor d'una etapa de la Volta a Alemanya
** Vencedor d'una etapa de la Volta a Bèlgica
* 1962
** Campió provincial interclubs
** 1r de la Hoeilhaart-Diest-Hoeilhaart
** 1r a Sint Amands
** 1r a Zandhoven
** 1r a Beringen
** 1r de Polders-Kempen
** 1r a Nieuwkerken-Waas
** 1r a Oedelgem
** 1r a Turnhout
* 1963
** Campió provincial interclubs
** 1r a Zandhoven
** 1r a Edegem
** 1r a Beveren-Waas
** 1r del Circuit del Brabant occidental
** 1r de la Hoeilhaart-Diest-Hoeilhaart
** 1r a Schoten-Willebroek
** 1r a St.Truiden
** 1r a Rijmenam
** 1r a Mouscron
** 1r a Wetteren
* 1964
** 1r a Kumtich
** 1r a Lommel
** 1r a Mortsel
** 1r a Melle
** 1r a Tervueren
** 1r a Bierbeek
** 1r a Tessenderlo
** 1r a Kumtich
* 1965
** 1r a la Flextxa dels polders
** 1r a Zwijndrecht
** 1r a Kontich
* 1966
** 1r a Beveren-Waas
** 1r al Circuit de Flandes central
** 1r a Dixmude

### Resultats al Tour de França

* 1960. Abandona (14a etapa). Vencedor d'una etapa
* 1961. Abandona (7a etapa)
* 1963. 65è de la classificació general
* 1964. Abandona (6a etapa)

### Resultats al Giro d'Itàlia

* 1961. Abandona (7a etapa). Vencedor d'una etapa

### Resultats a la Volta a Espanya

* 1964. 22è de la classificació general

## Enllaços externs

* Palmarès de Louis Proost (francès)
# MAME

MAME (un acrònim de Multiple Arcade Machine Emulator) és un emulador lliure i de codi obert dissenyat per recrear el maquinari dels sistemes de joc d'arcade en el programari en els ordinadors personals moderns i altres plataformes La intenció és preservar la història dels videojocs mitjançant la conservació dels jocs antics que es perden o s'obliden. L'objectiu de MAME és ser una referència per al funcionament intern de les màquines recreatives emulades; la possibilitat de jugar els jocs es considera «un bon efecte secundari».
El blog de videojocs Joystiq va enumerar el MAME com una aplicació que tot jugador ha de tenir.
La primera versió de MAME pública (0,1) va ser el 5 de febrer de 1997, per Nicola Salmoria. L'emulador ara és compatible amb més de set mil jocs únics i deu mil jocs reals d'imatge ROM, encara que no tots els jocs compatibles es poden jugar.
MESS, un emulador per a moltes consoles de jocs i sistemes informàtics basats en el nucli MAME, s'ha integrat en el MAME en 2015.

## Referències

* ↑ Herz, J.C. «With Software Sleight of Hand, Video Ghosts Walk». New York Times, 05-03-1998 [Consulta: 13 gener 2017].
* ↑ «MAME | About MAME». Mamedev.org. [Consulta: 13 gener 2017].
* ↑ Quilty-Harper, Conrad. «PC and Mac Applications that Every Gamer Should Have». Joystiq, 16-12-2015. [Consulta: 13 gener 2017].
# Joan de Queralt i de Ribes

Joan de Queralt i de Ribes (Barcelona, ~1551 - ?, 1611). Baró de Puigverd.
Fill de Jaume Florià de Queralt i de Cardona, de qui heretà la baronia de Puigverd, i de Lluïsa de Ribes, de qui heretà la senyoria de Vià i de Torre de Riu.
Fou diputat de la Generalitat de Catalunya el trienni 1584-1587, sent president Pere Oliver de Boteller i de Riquer. Va ser un personatge controvertit perquè va ser acusat de promonàrquic en la seva participació en les Corts de Montsó (1585).
Coincidint amb la seva activitat com a diputat i en un moment en què des de la Generalitat s'estava lluitant contra el frau i el bandolerisme, Joan de Queralt fou acusat de connivència amb els arrendataris de la bolla de Puigcerdà i de tracta de favor en l'assignació d'oficials de la institució. Una auditoria interna l'imputà els càrrecs de venda d'oficis, insaculació de menors d'edat, acceptació de suborns en la concessió de llicències i fer desaparèixer actes de les Corts de 1585. Queralt va ser sotmès a 12 dies consecutius d'interrogatori al final dels quals es va estimar que l'apropiació indeguda podia arribar a les 12.000 lliures. Queralt va forçar ser jutjat per la Reial Audiència que va aturar immediatament els procediments instruïts contra ell per la Diputació. Finalment, el 1588 va ser condemnat a pagar més de 13.000 lliures per frau.
Va seguir comptant amb el suport de la corona i del 1603 al 1611 fou governador general de Catalunya i durant el seu govern es destacà sobretot per la lluita contra els bandolers en les campanyes del 1605 i del 1609, especialment contra Perot Rocaguinarda.
Es casà amb Magdalena de Moliner i de Gilabert, la qual li aportà en dot la baronia de la Granadella i diverses senyories. El seu fill Joan de Queralt i de Moliner fou governador dels comtats del Rosselló i Cerdanya.

## Referències

* ↑ El que modernament anomenaríem "fer pagar per obtenir un lloc de treball".
* ↑ L'equivalent al sou de diputat de quatre anys.
* ↑ John Huxtable Elliott, La revolta catalana 1598-1640: un estudi sobre la decadència d'Espanya.

## Bibliografia i referències

* Història de la Generalitat de Catalunya i els seus Presidents Barcelona: Enciclopèdia Catalana, 2003. ISBN 84-412-0885-9 (Vol.2). pags.131-133.
# Memecilàcies

Memecylaceae, sinònim:Mouririaceae és una família de plantes amb flors. Conté unes 450 espècies, que són arbres o arbusts, les quals estan repartides en set gèneres. Són plantes natives de les regions tropicals.

## Gèneres

* Memecylon
* Mouriri
* Pternandra
* Spathandra
* Votomita
* Warneckea

## Referències

* ↑ PlantSystematics.org

## Enllaços externs

* http://www.efloras.org/florataxon.aspx?flora_id=12&taxon_id=20185
* http://delta-intkey.com/angio/www/memecyla.htm
* http://www.ncbi.nlm.nih.gov/Taxonomy/Browser/wwwtax.cgi?lin=s&p=has_linkout&id=40016
# Olba

Olba és una petita localitat de la comarca Gúdar-Javalambre en la província de Terol. Toca a la frontera amb Castelló (València). Té pocs més de 240 habitants, tot i que a l'estiu (època en què se celebren les anomenades "fiestas de verano" amb toros al carrer, discomòbils, partits de futbol...) se'n multiplica el nombre.

## Context geogràfic

Es troba en les ribes del riu Millars, prop de l'embassament d'Arenós a l'Alt Millars i a uns 59 km de la ciutat de Terol.

## Població

Segons el cens de l'Institut Nacional d'Estadística, l'any 2005 hi vivien 233 habitants. La localitat ha experimentat una considerable pèrdua de població al llarg del segle xx: hi vivien 253 habitants el 1983 i 1.706 el 1900.

## Coordenades

* Latitud: 40º 07' 59" N
* Longitud: 00º 37' 00" O
* Altitud: 659 msnm.

## Monuments

A Olba es troba una església parroquial del segle xvii construïda en estil barroc.

## Enllaços externs

* Descripció general i fotos Arxivat 2007-03-13 a Wayback Machine. (castellà).
* Informació sobre l'accés Arxivat 2008-02-27 a Wayback Machine. (castellà).
# La Palma (Montferrer)

La Palma és un veïnat de la comuna vallespirenca de Montferrer, a la Catalunya del Nord.
És al llarg de la carretera general a prop de l'extrem de llevant del terme, prop del límit amb Arles. Té molt a prop les masies de Can Botes i de l'Oliveda, que també formen petites agrupacions de masies.
El veïnat apareix clarament diferenciat en el Cadastre napoleònic del 1812.

## Bibliografia

* Becat, Joan. «92 - Montferrer». A: Atles toponímic de Catalunya Nord. I. Aiguatébia-Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Coromines, Joan. «Montferrer». A: Onomasticon Cataloniae: Els noms de lloc i noms de persona de totes les terres de llengua catalana. Barcelona: Curial Edicions Catalanes i la Caixa, 1994 (Onomasticon Cataloniae, II A-Be). ISBN 84-7256-889-X.
* Ponsich, Pere; Badia i Homs, Joan. «Montferrer». A: El Vallespir. El Capcir. El Donasà. La Fenolleda. El Perapertusès. Barcelona: Enciclopèdia Catalana, 1996 (Catalunya romànica, XXV). ISBN 84-412-2514-1.
* Ponsich, Pere; Lloret, Teresa; Gual, Raimon. «Montferrer». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ La Palma en els ortofotomapes de l'IGN
# Kerien

Kerien (en bretó Kerien-Boulvriag) és un municipi francès, situat a la regió de Bretanya, al departament de Costes del Nord. L'any 2004 tenia 218 habitants. Limita amb els municipis de Kerpert, Lanrivain, Maël-Pestivien i Magoar.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 566 | 499 | 453 | 342 | 287 | 218 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat |
| 1995-2001 | Robert Georgelin |
| 2001-2008 | Robert Savean |
| 2008- | Claude Salomon |